PVA se pakhuis is stampvol huisware | Netwerk24
PVA se pakhuis is stampvol huisware
Park Village Auctions (PVA) hou volgende week ’n massiewe veiling van huisware- en geleentheidsdekorartikels, wanneer die voorraad van vier groothandelondernemings onder die hamer gebring gaan word.
Park Village Auctions (PVA) se pakhuis in Prolecon in Johannesburg is tjokkeblok vol van huisware en toebehore, afkomstig van vier groothandelondernemings. Dit word volgende week opgeveil.
Elaine Hague van PVA sê kleinhandelaars, spyseniers, organiseerders van geleenthede en huiseienaars behoort aanklank te vind by die veiling.
Eerste aan die beurt is ’n ruim keuse van rakke, gevolg deur glas- en breekware, insluitende glase, koeldrankoutomaatmasjiene, lekkergoed- en koekie-houers, bekers, borde, blompotte en ornamente. ’n Groot versameling plastiekware, asook stoorhouers, koelhouers, emmers, plastiektafels vir kinders en kosblikke gaan beskikbaar wees. Verder is daar kook- en bak-toerusting, servette, kerse, kershouers en ballonne te koop.
Diereliefhebbers gaan kan kies en keur onder ’n verskeidenheid hondebeddens, komberse, truie, kosbakke en diere-speelgoed.
Die laaste artikels wat opgeveil gaan word, sluit in broodblikke, moppe, besems, asblikke, spieëls, muurhorlosies, televisies, fotorame en tuingereedskap.
“Ons pakhuis is stampvol met iets vir ’n ieder en ’n elk,” sê Hague. Die artikels was vir die kleinhandelrakke bestem, wat beteken dat dit in ’n perfekte toestand is.
Die veiling word op 21 Mei om 10:30 by PVA se Prolecon-pakhuis in Proleconweg in Johannesburg gehou. Die artikels kan op 20 Mei van 09:00 tot 16:00 besigtig word.
Vir meer inligting besoek parkvillageauctions.co.za of skakel 011 334 2649.
Meer oor: Park Village Auctions (Pva) | Veiling
Skildery was vir jare onder bed
Pronkhuis in Sandton te kry
Kry hier jou versamelstuk